พอดีประจำเดือนเลื่อนคะ เดือนกุมภามาประมาณวันที16 แต่เดือนเมษายังไม่มาเลย มีอะไรกับแฟนก็ใส่ถุงทุกครั่งปล่อยข้างนอกตลอด จะมีโอกาสตั้งครรภ์ไหมคะ ตรวจ2รอบขึ้น1ขีด 2รอบเลย เราสามารถกินยาคุมแบบรายเดือนได้เลยไหมคะ -แล่วตรวจการตั้งครรภ์หลังจากเมนไม่มา2-3วันนี้เห็นผลไหมคะ?
สวัสดีค่ะ การมีเพศสัมพันธ์โดยใช้วิธีการหลั่งนอก ถือว่าเป็นวิธีที่ประสิทธิภาพไม่ดีนัก โดยจะมีโอกาสตั้งครรภ์ได้ประมาณ 4%-22% อย่างไรก็ตาม หากได้ตรวจหาการตั้งครรภ์อย่างถูกต้อง และตรวจหลังจากมีเพศสัมพันธ์ครั้งสุดท้ายไปนานกว่า 2 สัปดาห์แล้ว และไม่พบการตั้งครรภ์ ก็แสดงว่าไม่น่ามีการตั้งครรภ์เกิดขึ้น แต่หากตรวจเมื่อยังไม่ถึง 2 สัปดาห์หลังจากมีเพศสัมพันธ์ครั้งสุดท้าย แนะนำควรตรวจซ้ำดูอีกครั้ง หากยังตรวจไม่พบ การที่ประจำเดือนไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นดังนั้น หากตรวจได้อย่างถูกต้องแล้ว ไม่พบการตั้งครรภ์ และต้องการเริ่มทานยาคุมกำเนิด ก็สามารถทานได้ เพียงแต่ในช่วง 7 วันแรกของการทานยา ควรงดการมีเพศสัมพันธ์ไปก่อน เพื่อรอให้ยาคุมออกฤทธิ์ค่ะ และเมื่อทานยาคุมจนหมดแผง หากประจำเดือนไม่มา ก็ควรตรวจซ้ำดูอีกครั้งค่ะ